**GEO8, ZGO8, DKE8\_delo\_ doma\_ 30. 3. do 3. 4. 2020\_8. b**

Učenci, pošiljam vam navodila za delo v prihajajočem tednu.

**SPLOŠNA NAVODILA:**za vprašanja, nasvete, sugestije, rešitve nalog, ki jih boste pošiljali sem dosegljiv na e mail daniel.tement@guest.arnes.si. Če imate možnost (uporabniško ime in geslo - vprašajte starše), mi lahko sporočila pošiljate tudi na <https://novi.lopolis.si/prijava>. Tudi učenci se povežite med seboj preko telefonov, e mailov ali socialnih omrežij in si med seboj pomagajte, tako kot to delamo sicer v šoli. Po navodilih ravnatelja zastavljene naloge opravite v sredo, lahko pa si delo razporedite tudi kako drugače.

**GEOGRAFIJA:**aktivirajte dostop do do e-gradiv. V učbeniku za geografijo imate na prvi strani zapisano aktivacijsko kodo. Če jo želite aktivirati, morate odpreti spletno stran [www.iRokus.si/aktivacija](http://www.iRokus.si/aktivacija). Nato morate izpolniti spletni obrazec in vpisati vašo aktivacijsko kodo. Ko boste uspešno prijavljeni pojdite na brezplačna gradiva in poiščite učbenik, ki ga mi uporabljamo. Če bi šlo karkoli narobe, pokličite na založbo rokus. Njihov mail in telefonska številka sta objavljeni na sivem polju pod vašo kodo. Za pomoč poprosite tudi starše ali sošolce. Naloge za ta teden so naslednje:

**Površje Južne Amerike (učbenik, str. 90 do 96).**Rešili boste naloge po naslednjih navodilih: str. 90 nal **TOLE JE LAHKO**- nalogo rešite s pomočjo zemljevida (v učbeniku ali v atlasu) in s pomočjo interneta (poiščite zahtevane podatke). Str. 95 nal. 1 - vpišite imena morij in oceanov, ki oblivajo obale Južne Amerike. V sam zemljevid vpišite naslednje pojme: **Andi, Brazilsko višavje, Gvajansko višavje, Patagonija, Pampe, Amazonsko nižavje, Laplatsko nižavje.** Rešite še e- nalogo na str. 95. Nalogi 2 in 3 na str. 96 rešite po navodilih. Po želji si oglejte še film na str. 96 o poplavnih ravnicah. **Kaj je treba vedeti:**na strani 94  imate mali naslov **Kakšno je površje Južne Amerike?**od besede Južna v 6. vrsti do besede zalivi v 7. vrsti. Pri istem naslovu označite še od besede površje v 11. vrsti do besede gorstva čisto na koncu. Na str. 95 nal. 1, tisto, kar ste v zemljevid vpisali. Na str. 96 označite nalogo 2, naloge 3 ni treba označevati.

**ZGODOVINA:**e-gradiva - enako kot geografija.

V zvezek zapišite naslov **Politično delovanje Slovencev.** Samostojno si oblikujte besedilo po naslednjih vprašanjih (povedi, miselni vzorec, ali kako drugače), tako kot smo to mi že velikokrat delali v šoli. Uporabili boste učbenik na str. 105 do 108. Pomagajte si z naslednjimi vprašanji: ČITALNICE -  Kaj so bile? Kdo se jih je udeleževal? Katere dejavnosti so se tam odvijale? TABORI -  Kaj so bili? Kdo se jih je udeleževal? Kdo so bili govorniki? Kaj so v svojih govorih zahtevali? DOBA SLOGAŠTVA - Kaj pomeni ta pojem? Kakšne so bile razlike med liberalnim delom (mladoslovenci) in konzervativnim delom (staroslovenci)? POLITIČNI NAČRTI SLOVENCEV - Kaj je predvidevala trialistična preureditev? Kdo so bili preporodovci?**(UČENCI Z DSP, KI BI IMELI TEŽAVE, NAJ SE POSVETUJEJO Z MENOJ ALI PA Z IZVAJALKAMI DSP)**

**DOMOVINSKA IN DRŽAVLJANSKA KULTURA IN ETIKA:**

V zvezek zapišite naslov **Kapitalistično gospodarstvo.**Samostojno oblikujte besedilo po naslednjih navodilih (tako kot pri zgodovini). Uporabili boste učbenik na str. 36 (oba naslova): V čigavi lasti je večina kapitalističnih podjetij? Katere so dobre strani kapitalističnega gospodarstva? Katere so slabe strani kapitalističnega gospodarstva? Kako pride denar v proračun? Rešite še naloge v delovnem zvezku na str. 52 do 56 (če še niste naredili). **(UČENCI Z DSP, KI BI IMELI TEŽAVE, NAJ SE POSVETUJEJO Z MENOJ ALI PA Z IZVAJALKAMI DSP)**

LP Daniel Tement